18 अगस्त तक कर सकेंगे अप्लाई, 1.42 लाख रुपए तक मिलेगी सैलरी
Eklavya Model Residential Schools Vacancy Details Update; Government job vacancy teaching and non-teaching positions  भर्ती प्रक्रिया में शामिल होने के लिए उम्मीदवार एकलव्य मॉडल रेजिडेंशियल स्कूल की ऑफिशल वेबसाइट emrs.tribal.gov.in पर जाकर 18 अगस्त तक ऑनलाइन अप्लाई कर सकते हैं।
सरकारी नौकरी की तलाश कर रहे बेरोजगारों के लिए अच्छी खबर है। नेशनल टेस्टिंग एजेंसी ने देशभर में एकलव्य मॉडल रेजिडेंशियल स्कूल में 6 हजार से ज्यादा पदों पर वैकेंसी निकाली है। इसके तहत टीचिंग और नॉन टीचिंग पदों पर भर्तियां की जाएंगी। भर्ती प्रक्रिया में शामिल होने के लिए उम्मीदवार एकलव्य मॉडल रेजिडेंशियल स्कूल की ऑफिशल वेबसाइट emrs.tribal.gov.in पर जाकर 18 अगस्त तक ऑनलाइन अप्लाई कर सकते हैं।
वैकेंसी डिटेल्स 
राजस्थान समेत देशभर में एकलव्य मॉडल रेजिडेंशियल स्कूल में भर्ती अभियान के जरिए कुल 6,329 पद भरे जाएंगे। इनमें 5,660 पद TGT (टीचर) के होंगे, जबकि 335 पद पर मेल हॉस्टल और 334 पद पर फीमेल हॉस्टल में वार्डेन के होंगे।
सैलरी
देशभर में एकलव्य मॉडल रेजिडेंशियल स्कूल में निकली वैकेंसी में सलेक्शन होने पर उम्मीदवार को हर महीने 29,200 रुपए से लेकर 1 लाख 42 हजार रुपए तक सैलरी दी जाएगी।
आयु सीमा
एकलव्य मॉडल रेजिडेंशियल स्कूल में निकली 6 हजार से ज्यादा पदों पर निकली भर्ती के लिए 18 से 40 साल तक की उम्र के उम्मीदवार अप्लाई कर सकते हैं।
सिलेक्शन प्रोसेस
इन पदों पर सिलेक्शन के तहत पहले तीन घंटे की लिखित परीक्षा होगी। इसके बाद इंटरव्यू और आखिर में डॉक्यूमेंट वेरिफिकेशन किया जाएगा। सभी स्टेप पास करने वाले उम्मीदवार का ही सिलेक्शन फाइनल होगा।
योग्यता 
TGT (टीचर) पद के लिए संबंधित विषय के साथ ग्रेजुएशन, बीएड और सीटीईटी कर चुके उम्मीदवार आवेदन कर सकेंगे, जबकि हॉस्टल वार्डेन के लिए किसी भी विषय से ग्रेजुएशन या रीजनल कॉलेज ऑफ एजुकेशन ऑफ एनसीईआरटी से चार वर्षीय इंटीग्रेटेड डिग्री कोर्स हासिल कर चुके उम्मीदवार आवेदन कर पाएंगे।
आवेदन फीस
भर्ती प्रक्रिया में प्रिंसिपल के पद पर आवेदन के लिए 1500 रुपए फीस देना होगी, जबकि पीजीटी के पद के लिए लिए 1000 रुपए फीस देना होगी। इसी तरह नान टीचिंग स्टाफ के लिए पदों पर अप्लाई करने के लिए उम्मीदवार को 1000 रुपए फीस देनी होगी।
एप्लीकेशन प्रोसेस
आवेदन करने से पहले ऑफिशियल नोटिफिकेशन जरूर पढ़े..
नोट - हर दिन की तरह आज फिर से हम आपके लिए एक नई नौकरी की जानकारी लेकर आए है। अगर लगता है कि इससे आपके भाई-दोस्त या फिर रिश्तेदार की जरूरत पूरी होती है। तो उन्हें यह जरूर भेजें। ताकि भविष्य में होने वाली भर्ती परीक्षाओं में यह आपके और आपके दोस्त और रिश्तेदारों के लिए फायदेमंद साबित हों।
नौकरी के साथ ही देश दुनिया से जुड़ी तमाम खबरों के जानने के लिए पढ़ते रहे दैनिक भास्कर डिजिटल।
अब 10वीं-12वीं-ग्रेजुएट बेरोजगारों के लिए नौकरियों की भरमार : अगर आप जॉबलेस हैं और जयपुर में नौकरी ढूंढ रहे हैं तो भास्कर ऐप बनेगा आपका मददगार। हर महीने की 10 हजार से लेकर 25 हजार की सैलरी मिलेगी। जयपुर शहर में बैंक, कॉर्पोरेट ऑफिस, डिलीवरी बॉय से लेकर कोई भी नौकरी चाहिए तो भास्कर पर खोजें अपनी पसंदीदा जॉब। (यहां क्लिक कर जॉब देखें)
